วานิลลานินจา

วานิลลานินจา () เป็นวงดนตรีร็อกหญิงสัญชาติเอสโตเนีย สมาชิกในวงประกอบด้วยเลนนา กูร์มา, ปีเรต ยาร์วีส, และเกอร์ลี กีวีลาน วงนี้ก่อตั้งขึ้นในปี 2002 และเผยแพร่อัลบั้มแรกในชื่อเดียวกันว่า "วานิลลานินจา" เป็นผลงานแรกในปีถัดมา ซึ่งประกอบด้วยเพลงทั้งภาษาอังกฤษและภาษาเอสโตเนีย หลังจากวางจำหน่ายซิงเกิลแรก "คลับกังฟู" ในปี 2003 วงก็มีเพลงฮิตมากมายในยุโรปกลาง รวมถึงเพลง "ทัฟอีนัฟ", "เวนเดอะอินเดียนส์คราย", "บลูแทดทู" และ "ไอโน" วงนี้เป็นที่นิยมอย่างมากในประเทศเอสโตเนีย โดยมีผลิตภัณฑ์ไอศกรีมและขนมขบเคี้ยวประเภทโยเกิร์ตที่ตั้งชื่อตามพวกเขา

วานิลลานินจาเคยเข้าร่วมการประกวดเพลงระดับชาติของเอสโตเนียสำหรับการคัดเลือกตัวแทนประเทศสำหรับการประกวดเพลงยูโรวิชันในปี 2003 และ 2007 โดยไม่ได้ชนะเลิศทั้งสองปี แต่พวกเธอเคยเป็นตัวแทนของ เมื่อการประกวดเพลงยูโรวิชันปี 2005 ด้วยเพลง "คูลไวบ์ส" และได้รับอันดับที่แปดในรอบชิงชนะเลิศ และพวกเธอยังกลับมาเข้าร่วมการประกวดเพลงยูโรวิชันอีกครั้ง โดยเป็นตัวแทนของในการประกวดปี 2026 ด้วยเพลง "ทูอีพิกทูบีทรู" 

วงนี้ได้วางจำหน่ายอัลบั้มมาแล้วห้าชุดในหลายประเทศทั่วยุโรป ได้แก่ "วานิลลานินจา" ในปี 2003, "เทรสเซสออฟแซดเนส" ในปี 2004 และ "บลูแทดทู" กับ "เบสต์ออฟ" ในปี 2005, "เลิฟอีสวอร์" ในเดือนพฤษภาคม ค.ศ. 2006 และ "เอนคอร์" ในเดือนตุลาคม ค.ศ. 2021

เดิมทีวงนี้ประกอบด้วยสมาชิกสี่คน ได้แก่มาร์ยา กีวี กาตริน ซิสกา เลนนา กูร์มา และปีเรต ยาร์วีส โดยมาร์ยาออกจากวงไปในปี 2004 และตรีนู กีวีลานเข้ามาแทนที่ ในเดือนธันวาคม ค.ศ. 2005 เธอได้ออกจากวงเพื่อเริ่มต้นอาชีพในฐานะศิลปินเดี่ยวและศึกษาต่อ ตรีนูกลับมาร่วมวงอีกครั้งในอัลบั้ม "เอนคอร์" ในปี 2021 กาตรินและตรีนูออกจากวงในปี 2022

 ผลงานเพลง 

สตูดิโออัลบั้ม
 วานิลลานินจา (2003)
 เทรสเซสออฟแซดเนส (2004)
 บลูแทดทู (2005)
 เลิฟอีสวอร์ (2006)
 เอนคอร์ (2021)

 อ้างอิง 

 แหล่งข้อมูลอื่น 




หมวดหมู่:บุคคลที่ยังมีชีวิตอยู่
หมวดหมู่:กลุ่มดนตรีสัญชาติเอสโตเนีย
หมวดหมู่:วงกลุ่มสาม
หมวดหมู่:ผู้เข้าประกวดการประกวดเพลงยูโรวิชันปี 2026